钦定古今图书集成/历象汇编/庶征典/第014卷 > 帝以灾变避殿减膳彻乐王安石言于帝曰灾
## 钦定古今图书集成/历象汇编/庶征典/第014卷 > 帝以灾变避殿减膳彻乐王安石言于帝曰灾

《异》皆天数，非人事得失所致　　　，前人

天人相与之际，未易言也。然《洪范》著休咎之征，《春秋》
书灾异之变，盖欲君天下者睹灾而思咎耳。古之英
君谊辟，一祲祥之见，辄惕然曰：“岂吾德之或愆乎？”一
草木之妖，辄矍然曰：“岂吾政之或缺乎？”曷尝诿诸天
数而不知省哉？王安石以通经学古自负，其于《洪范》
《春秋》之旨考之熟矣。灾变之来，君未知警，犹当胥诲
“胥告，使畏天威以保天命可也。”今者君有警惧之心，
而安石反进邪谄之说，是逢君之恶也，是妇寺之忠
也，岂古之大臣格王正事之道哉！呜呼！安石背经叛
道如此，真圣门之罪人哉！